એક રમૂજ આજ કાલ બહુ ચાલે છે. એક વાર ટ્રેઈનનાં ટુ-ટાયર એસી કૉમ્પાર્ટમેન્ટ મિકા સિંઘ, બાબા રામદેવ, રાખી સાવંત અને એક ડોશી એમ આ ચાર જણા સાથે મુસાફરી કરતાં હતાં. એવામાં ટ્રેઈન એક ટનલમાંથી પસાર થઇ ને ડબ્બામાં અંધારું થયું. અંધારાનો લાભ લઇ બાબા રામદેવે મોઢેથી ચુંબન જેવો અવાજ કર્યો, અને મિકાને એમણે ખેંચીને એક લાફો ઠોકી દીધો. હવે ટ્રેઈન ટનલમાંથી બહાર નીકળી ત્યારે બધાં વિચારમાં પડી ગયા. ડોશી વિચારે કે આ રાખી ઘણી સ્વમાની સ્ત્રી કહેવાય કે મિકાએ ચુંબન કર્યું ને રાખીએ ઝાપટ મારી દીધી. રાખી વિચારે કે મિકાએ ભૂલથી ડોશીને ચુંબન કરી દીધું એમાં એને ઝાપટ પડી, એજ લાગનો છે. અને દુઃખી બિચારો મિકો વિચારે કે આ બાબો મઝા કરી ગયોને હાળી ઝાપટ આપડ ને પડી! જો કે આ ઘટના પછી ફરી એકવાર મિકા અને રાખી એક પાર્ટીમાં મળી ગયાં હતાં, અને મિકાએ ટ્રેઈન વાળી ઘટનાનો બદલો કઈ રીતે વાળ્યો હતો તે વિષે કહેવાની અમને જરૂર નથી જણાતી!